
Text rozhodnutia
Súd: Krajský súd Bratislava Spisová značka: 2CoKR/4/2015 Identifikačné číslo súdneho spisu: 2113226953 Dátum vydania rozhodnutia: 05. 02. 2015 Meno a priezvisko sudcu, VSÚ: JUDr. Blažena Hirnerová ECLI: ECLI:SK:KSBA:2015:2113226953.2 Uznesenie Krajský súd v Bratislave v právnej veci navrhovateľa - veriteľa: 1/ MAG Investment, s.r.o., V Celnici 10, 110 00 Praha 1, Česká republika, IČO: 271 61 161, zastúpený: Dvořák Hager & Partners, advokátska kancelária, s.r.o., so sídlom Oasis Florenc, Pobřežní 394/12, 186 00 Praha 8, Česká republika a 2/ STAVIS comp s.r.o., Prokopova 42, 851 01 Bratislava, IČO: 35 812 354, zastúpený: JUDr. Peter Sopko, Paulínska 24, 917 01 Trnava, v konaní o návrhu na vyhlásenie konkurzu na majetok dlžníka: KORVI SLOVAKIA s.r.o., so sídlom časť Nové Osady 79, 925 22 Veľké Úľany, IČO: 36 825 280, o odvolaní dlžníka proti uzneseniu Okresného súdu Trnava č.k. 25K/37/2013-598 zo dňa 27.11.2014, ktorým bol na jeho majetok vyhlásený konkurz, takto r o z h o d o l : Krajský súd v Bratislave odvolacie konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Napadnutým uznesením súd prvého stupňa vyhlásil konkurz na majetok dlžníka, ustanovil mu správcu, ktorému uložil povinnosť v určených lehotách vypracovať a predložiť správy o stave zisťovania majetku úpadcu a vykonaných úkonoch a zároveň povinnosť bezodkladne informovať všetkých známych veriteľov dlžníka, ktorí majú trvalé bydlisko alebo registrované sídlo v iných členských štátoch Európskej únie ako v Slovenskej republike spôsobom podľa článku 40 Nariadenia Rady Európy (ES) č. 1346/2000. Zároveň súd vyzval veriteľov na prihlasovanie pohľadávok v určenej lehote. Proti tomuto uzneseniu podal v zákonom stanovenej lehote odvolanie dlžník. Podaním, ktoré bolo odvolaciemu súdu doručené dňa 26.01.2015, odvolateľ vzal odvolanie v celom rozsahu späť. Krajský súd v Bratislave ako súd odvolací prejednal vec bez nariadenia pojednávania podľa § 214 ods. 2 O.s.p.. Podľa § 207 ods. 2 O.s.p. dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Keďže o podanom odvolaní nebolo ku dňu doručenia jeho späťvzatia rozhodnuté, odvolací súd s poukazom na odsek 3 citovaného ustanovenia odvolacie konanie zastavil. O trovách odvolacieho konania odvolací súd rozhodol podľa § 224 ods. 1 O.s.p. v spojení s ustanovením § 146 ods. 1 písm. c/ O.s.p.. Toto uznesenie bolo členmi senátu prijaté pomerom hlasov 3:0 (§ 3 ods. 9 tretia veta zák. č. 757/2004 Z.z. v znení neskorších predpisov). Poučenie: Proti tomuto uzneseniu odvolanie nie je prípustné.

